2023 7 3
LT
Europos Sąjungos oficialusis leidinys
C 235/63
Su procedūra EUIPO susijusi informacija Prekių ženklo, dėl kurio kilo ginčas, paraišką pateikęs asmuo: ieškovė Bendrajame Teisme Prekių ženklas, dėl kurio kilo ginčas: žodinio Europos Sąjungos prekių ženklo „Bonami“ paraiška – Registracijos paraiška Nr. 18 009 799 Procedūra EUIPO: protesto procedūra Ginčijamas sprendimas: 2023 m. vasario 23 d.
EUIPO penktosios apeliacinės tarybos sprendimas byloje R 1291/2022-5 Reikalavimai Ieškovė Bendrojo Teismo prašo: — panaikinti ginčijamą sprendimą ir atmesti visą protestą, — priteisti iš EUIPO ir įstojusios į bylą šalies bylinėjimosi išlaidas.
Pagrindai, kuriais remiamasi — Procedūrinių reikalavimų, susijusių su protesto pagrindimu (internete), pažeidimas; — Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.
2023 m. gegužės 13 d. pareikštas ieškinys byloje WI / Komisija (Byla T-249/23) (2023/C 235/77) Proceso kalba: italų Šalys Ieškovas: WI, atstovaujamas advokatės M. Velardo Atsakovė: Europos Komisija Reikalavimai Ieškovas Bendrojo Teismo prašo: — panaikinti 2022 m. gegužės 5 d. sprendimą, kuriuo ieškovas nebuvo įtrauktas į konkursų EPSO/AD/380/19-AD7 ir EPSO/AD/380/19-AD9 rezervo sąrašą; — panaikinti 2022 m. liepos 15 d. sprendimą, kuriuo buvo atmestas prašymas peržiūrėti sprendimą dėl neįtraukimo į konkursų EPSO/AD/380/19-AD7 ir EPSO/AD/380/19-AD9 rezervo sąrašą; — panaikinti 2023 m. vasario 10 d. paskyrimų tarnybos sprendimą, kuris numanomai išplaukia iš EPSO tylėjimo dar keturis mėnesius ir kuriuo buvo atmestas 2022 m. spalio 10 d. pagal Europos Sąjungos pareigūnų tarnybos nuostatų (toliau – Pareigūnų tarnybos nuostatai) 90 straipsnio 2 dalį pateiktas skundas; — priteisti iš Komisijos bylinėjimosi išlaidas.
Ieškinio pagrindai ir pagrindiniai argumentai Grįsdamas ieškinį ieškovas remiasi septyniais pagrindais. — Pirmasis ieškinio pagrindas grindžiamas tuo, kad buvo pažeistos nuostatos, kuriomis reglamentuotas kalbų vartojimas Sąjungos institucijose.
Testų raštu ir žodžiu vykdymas kita kalba (anglų ir prancūzų) nei jo gimtoji kalba neleido tinkamai įvertinti jo įgūdžių, nes testų rezultatas priklausė ir nuo kalbos mokėjimo lygio.
Dėl to taip pat buvo pažeistas Pareigūnų tarnybos nuostatų 27 straipsnis.